
A V I Z 

asupra propunerii legislative privind modificarea indicatorului de prioritate intersectorială pentru învăţământ.



În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu propunerea legislativă privind modificarea indicatorului de prioritate intersectorială pentru învăţământ, trimisă cu adresa nr.63 din 22 februarie 2000, înregistrată sub nr.192/XVIII/11 din 22 februarie 2000.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă  menţionată mai sus, în şedinţa din 23 februarie 2000. 



În urma examinării, membrii comisiei au hotărât, cu majoritate de voturi, să o avizeze favorabil, cu recomandarea ca, pentru dezbaterea în fond, Comisia pentru muncă şi protecţie socială să solicite punctul de vedere al Guvernului, în conformitate cu prevederile art.110 alin.(1) şi art.137 alin. (5) din Constituţia României. 

                        În raport de obiectul şi conţinutul său, propunerea legislativă  face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

